CELEX: E2005J0003
Language: lv
Date: 2006-05-03 00:00:00
Title: Tiesas spriedums — 2006. gada 3. maijā lietā E-3/05 — EBTA Uzraudzības iestāde pret Norvēģijas Karalisti (Līgumslēdzējas puses saistību neizpilde — darba ņēmēju brīva pārvietošanās — sociālais nodrošinājums emigrējušiem darbiniekiem ar ģimenes locekļiem, kuri uzturas EEZ valstī, kas nav nodarbinātības valsts — reģionālas uzturēšanās prasība ģimenes pabalstiem — Regulas EEK 1408/71 73. pants — Regulas EEK 1612/68 7. panta 2. punkts — diskriminācija — attaisnojums sakarā ar ilgtspējīgas vienošanās veicināšanu)

7.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 297/51
            
         
      TIESAS SPRIEDUMS
   
   2006. gada 3. maijā
   lietā E-3/05
   EBTA Uzraudzības iestāde pret Norvēģijas Karalisti
   
      (Līgumslēdzējas puses saistību neizpilde — darba ņēmēju brīva pārvietošanās — sociālais nodrošinājums emigrējušiem darbiniekiem ar ģimenes locekļiem, kuri uzturas EEZ valstī, kas nav nodarbinātības valsts — reģionālas uzturēšanās prasība ģimenes pabalstiem — Regulas EEK 1408/71 73. pants — Regulas EEK 1612/68 7. panta 2. punkts — diskriminācija — attaisnojums sakarā ar ilgtspējīgas vienošanās veicināšanu)
   
   (2006/C 297/18)
   Lietā E-3/05 EBTA Uzraudzības iestāde pret Norvēģijas Karalisti — PIETEIKUMS par paziņojumu, ka Norvēģijas Karaliste nav izpildījusi savas saistības saskaņā ar EEZ līguma VI pielikuma 1. punktā minētā tiesību akta 73. pantu (Padomes 1971. gada 14. jūnija Regula EEK Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenes locekļiem, kas pārvietojas Kopienā), kas pielāgots EEZ līgumam ar tā 1. protokolu; alternatīvi, uzturot to pašu prasību, nav izpildījusi savas saistības saskaņā ar V pielikuma 2. punktā minētā tiesību akta 7. panta 2. punktu (Padomes 1968. gada 15. oktobra Regula EEK Nr. 1612/68 par darba ņēmēju brīvu pārvietošanos Kopienā), kas pielāgots EEZ līgumam ar tā 1. protokolu, Tiesa šādā sastāvā: Carl Baudenbacher, priekšsēdētājs, Henrik Bull un Thorgeir Örlygsson (tiesnesis referents), tiesneši, 2006. gada 3. maijā pasludināja spriedumu, kura rezolutīvā daļa ir šāda:
   
               1.
            
            
               
                  Noraida pieteikumu.
               
            
         
               2.
            
            
               
                  Piespriež EBTA Uzraudzības iestādei segt atbildētāja izmaksas.